بازار گؤزلنتی‌لرینه باغلی آراشدیرما‌لار ائدن سنتیکس‌ین آنکتینه گؤره، یورو بؤلگه‌سی‌نین 12 آی ایچری‌سینده داغیلما احتیمالی آرتارکن، ایتالیانین یانیندا فرانسا و هلند، پول بیرلیگین‌دن آیریلماسی ان اولاسی اؤلکه‌لر اولا‌راق تعیین اولوندو.
فرانکفورت مرکزلی سنتیکس، نوامبر آیی یورو بؤلگه‌سی داغیلما اندکسی آنکتی‌نین نتیجه‌لرینی یاییملادی.
بونا گؤره، اکتبر آییندا یوزده 17،5 اولان اندکس، نوامبر آییندا 24،1 اولاراق یوکسلدی. بو، هر 4 یاتیریمچی‌دان بیری‌نین یورو بؤلگه‌سی‌نین 12 آی ایچری‌سینده داغیلابیله‌جگینی دوشونور معناسینی وئریر.
ایتالیادا 4 دسامبردا گئچیریله‌جک و سیاسی دوزنده کؤک‌لو دییشیک‌لیک‌لر اؤن گؤرن آنایاسا رفراندوم سببیله یاتیریمچیلارین ایتالیا حاقیندا گئتدیکجه داها چوخ راحاتسیز‌لیق دویدوغو و یوزده 19،3ونون ایتالیانین بؤلگه‌دن آیریلابیله‌جگینی دوشونور.
داهاسی، یورو بؤلگه‌سینه عضو بیر چوخ اؤلکه‌نین یورودان چیخیش احتیمالی آرتیر. اؤزللیکله فرانسا و هلندده ده ایتالیانین قونومونا یاخینلاشیر.
